Rootsis Göteborgis hirmutab naisi avalikes kohtades juukseid lõikav mees.
Kummalise «juukselõikaja» ohvriks on langenud juba viis naist, kirjutab Aftonbladet.
Need naised teatasid politseile mehest, kes naistelt juuksesalke lõikab.
End Myks nimetanud naise sõnul tundis ta bussiga sõites, kuidas keegi järsku tema juukseid puudutas. Lähemal vaatamisel sai ta aru, et talt on salk juukseid ära lõigatud.
Kui naine küsis tema taga istunud mehelt selle kohta aru, mees põgenes.
Teine selle mehe ohvriks langenud naine lisas, et sattus «juukselõikajaga» kokku, kui oli teel koju.
Naine jätkas, et ta seljataga käinud mees tegutses väga kiiresti ja kui ta seljataha vaatas, jäi mees seisma ja otsis nagu oma spordikotist midagi.
Naiste sõnul on tegemist 30. eluaastates mehega.
Göteborgi politsei sõnul oli samalaadseid juhtumeid ka 12 aastat tagasi. Politsei arvates ei tegutse praegu tollane juukseid lõiganud mees, vaid tegemist on erinevate juhtumitega.
Krimipsühholoogide arvates on «juukselõikaja» isiksusehäire all kannatav mees, kelle on juustega seotud seksuaalfantaasiad.